Babelscape/SREDFM huggingface dataset:
Πλουτώνιο-240

Το Πλουτώνιο-240 είναι ένα ισότοπο του μετάλλου πλουτωνίου παραγόμενο από την σύλληψη ενός νετρονίου. Όταν το 239Pu συλλάβει ένα νετρόνιο, υπάρχει πιθανότητα περίπου 62% με 73% να υποστεί σχάση· το υπόλοιπο της πιθανότητας (27% - 38%) παράγει 240Pu. Όσο περισσότερο παραμένει ένα στοιχείο που λειτουργεί ως πυρηνικό καύσιμο σε έναν αντιδραστήρα, τόσο μεγαλύτερη είναι ησχετική περιεκτικότητά του σε πλουτώνιο-240. Για τα όπλα, το καύσιμο πρέπει να διαθέτει την λιγότερη δυνατή ποσότητα από 240Pu, συχνά λιγότερο από 7% από το σύνολο του πλουτωνίου (αυτό επειδή το Pu-240 μερικές φορές υφίσταται αυθόρμητη σχάση, προκαλώντας πρόωρη έκρηξη του όπλου, αλλά αυτό επιτυγχάνεται με την επανεπεξεργασία του καυσίμου μετά από μόλις 90 ημέρες χρήσης). Τέτοια ταχεία ανακύκλωση καυσίμου δεν είναι ιδιαίτερα πρακτική για τους πολιτικούς ηλεκτροπαραγωγούς αντιδραστήρες και συνήθως πραγματοποιούνται μόνο σε ειδικούς πυρηνικούς αντιδραστήρες παραγωγής όπλων πλουτωνίου. Το χρησιμοποιημένο πολιτικό καύσιμο του αντιδραστήρα ενέργειας έχει συνήθως κάτω από 70% 239Pu και περίπου 26% 240Pu, ενώ η υπόλοιπη ποσότητα αποτελείται από άλλα ισότοπα του πλουτωνίου, γεγονός που το καθιστά δύσκολο, αλλά όχι τεχνικά αδύνατο να χρησιμοποιηθεί για την κατασκευή πυρηνικών όπλων .

Το Pu-240 έχει μόνο το 1/3 περίπου της μεγάλης διατομής απορρόφησης νετρονίων από αυτήν του Pu-239, και σχεδόν πάντα μετατρέπεται στο ισότοπο 241Pu αντί να σχαστεί. Σε γενικές γραμμές, τα ισότοπα με περιττό μαζικό αριθμό είναι και πιο πιθανό να απορροφήσουν ένα νετρόνιο, και περισσότερο επιρρεπή στην σχάση από την απορρόφηση νετρονίων, από τα ισότοπα με άρτιο μαζικό αριθμό. Έτσι τα ισότοπα με άρτιο μαζικό αριθμό τείνουν να συσσωρεύονται, ειδικά σε ένα θερμικό αντιδραστήρα.
Εδίτ Μάρκες

Η Εδίτ Μάρκες ("Edith Márquez") ισπανική : [eˈðit ˈmarkes], γεννημένη στις 27 Ιανουαρίου 1973, στην Πόλη του Μεξικού, Μεξικό, είναι Μεξικανή ηθοποιός και τραγουδίστρια, είναι δραματική μέτσο σοπράνο.

Ξεκίνησε την επαγγελματική της καριέρα με τη νίκη στους τηλεοπτικούς μουσικούς διαγωνισμούς «Juguemos a cantar» (1978) και «Canta, Canta» (1984). Παρακολούθησε αργότερα μερικά μαθήματα στο Καλλιτεχνικό Εκπαιδευτικό Κέντρο της Televisa και ήταν μέλος του μουσικού συγκροτήματος Timbiriche. Έχει λάβει μέρος σε πολλές τηλενουβέλες και αντιπροσώπευσε το Μεξικό στο φεστιβάλ τραγουδιού Βίνια ντελ Μαρ το 2001.

Στις αρχές του 2008 η Εδίτ Μάρκες ξεπέρασε τα δύο εκατομμύρια πωλήσεις δίσκων από το 1998, όντας μία από τους λίγους τραγουδιστές που το επιτυγχάνουν χωρίς επιθετική δημοσιότητα. Σήμερα είναι μια από τις καλύτερες τραγουδίστριες της Λατινικής Αμερικής.
Ουίλλιαμ Χένρι Πίκερινγκ

Ο Ουίλλιαμ Χένρι Πίκερινγκ (αγγλικά: William Henry Pickering) (16 Φεβρουαρίου 1858 - 16 Ιανουαρίου 1938) ήταν Αμερικανός αστρονόμος και αδερφός του επίσης αστρονόμου Έντουαρντ Τσαρλς Πίκερινγκ.

Ανακάλυψε το 1899 την Φοίβη, τον ένατο δορυφόρο του πλανήτη Κρόνου από φωτογραφικές πλάκες που ελήφθησαν το 1898. Επίσης, πίστεψε ότι είχε ανακαλύψει έναν ακόμη δορυφόρο του Κρόνου το 1905 από τις φωτογραφικές πλάκες που ελήφθησαν το 1904, τον οποίο αποκάλεσε «Θέμις». Για την ανακάλυψη αυτή τιμήθηκε με το Βραβείο Λαλάντ της Γαλλικής Ακαδημίας Επιστημών το 1906. Δυστυχώς, η «Θέμις» δεν υπάρχει.
Βασίλειος Μαντζώρης

Ο Βασίλειος Μαντζώρης (Κοτύλι Αρκαδίας, 1935 - Αθήνα, 12 Φεβρουαρίου 2012) ήταν Έλληνας δικηγόρος και πολιτικός, βουλευτής Αρκαδίας από το 1977 ως το 1993 με το κόμμα της ΝΔ. Υπηρέτησε ως υφυπουργός Βιομηχανίας, Ενέργειας και Τεχνολογίας από το 1990 έως το 1992 και ως υφυπουργός Εμπορίου από το 1991 έως το 1992.
Αλέν Ρενέ

Ο Αλέν Ρενέ (Γαλλικά: Alain Resnais, 3 Ιουνίου 1922 - 1η Μαρτίου 2014) ήταν Γάλλος σκηνοθέτης γνωστός κυρίως για τις ταινίες του "Χιροσίμα, αγάπη μου" (1959), "Πέρυσι στο Μάριενμπαντ" (1961) και "Providence" (1977) . Κατά τη διάρκεια της κινηματογραφικής σταδιοδρομίας του κέρδισε πολλές διακρίσεις ενώ συνδέθηκε στενά και με το κινηματογραφικό ρεύμα του "Νέου Κύματος" (Nouvelle Vague).
Τσαρλς Ντίλον Περίν

Ο Τσαρλς Ντίλον Περίν (αγγλικά: "Charles Dillon Perrine", 28 Ιουλίου 1867 – 21 Ιουνίου 1951) ήταν Αμερικανός αστρονόμος, ο οποίος έζησε στην Αργεντινή.

Γεννήθηκε στη Στέουμπενβιλ του Οχάιο. Γονείς του ήταν οι Πήτερ Περίν και Ελίζαμπεθ Μακώλεϋ-Περίν. Ο Τσαρλς Περίν εργάσθηκε στο Αστεροσκοπείο Λικ από το 1893 μέχρι το 1909 και στη συνέχεια εγκαταστάθηκε στην Αργεντινή, όπου διετέλεσε διευθυντής του Εθνικού Αστεροσκοπείου της Αργεντινής, γνωστού και ως Αστεροσκοπείου της Κόρδοβα, από το 1909 μέχρι το 1936.

Ανακάλυψε, παρατηρώντας από το Αστεροσκοπείο Λικ, δύο δορυφόρους του Δία: την Ιμαλία το 1904 και την Ελάρα το 1905. Επίσης, τον χαμένο περιοδικό κομήτη 18D/Περίν-Μρκος και αρκετούς άλλους.
Αλέξανδρος Μπάρας

Ο Αλέξανδρος Μπάρας (πραγματικό όνομα: Μενέλαος Αναγνωστόπουλος, Κωνσταντινούπολη, 1906 - Αθήνα, 22 Ιανουαρίου 1990) ήταν Έλληνας ποιητής και μεταφραστής.
Τζιμ Τζάρμους

Ο Τζιμ Τζάρμους (αγγλικά: "Jim Jarmusch", 22 Ιανουαρίου 1953) είναι Αμερικανός σκηνοθέτης, γνωστός κυρίως για τις ταινίες "Πέρα από τον Παράδεισο" (1984), "Στην παγίδα του νόμου" (1986), "Καφές και Τσιγάρα" (1993), "Ο Νεκρός" (1995) και "Τσακισμένα λουλούδια" (2005). Θεωρείται εκπρόσωπος του ανεξάρτητου αμερικανικού κινηματογράφου και μέσα από τις ταινίες του εκφράζονται και ορισμένες από τις αριστερές πολιτικές του πεποιθήσεις.
Ρίτα Μπούμη - Παπά

Η Ρίτα Μπούμη - Παπά (και Παππά, Σύρος, 1906- Αθήνα, 8 Σεπτεμβρίου 1984) ήταν Ελληνίδα ποιήτρια και μεταφράστρια, μέλος της Ακαδημίας Αθηνών. Ήταν σύζυγος του επίσης λογοτέχνη Νίκου Παπά. Έγραψε ποιήματα και πεζά, ενώ ασχολήθηκε και με την ταξιδιωτική λογοτεχνία. Διηύθυνε και το λογοτεχνικό περιοδικό "Κυκλάδες".
Αιμίλιος Χουρμούζιος

Ο Αιμίλιος Χουρμούζιος (12 Αυγούστου 1904 – 16 Σεπτεμβρίου 1973) ήταν Έλληνας δημοσιογράφος, κριτικός του θεάτρου, μεταφραστής και δοκιμιογράφος. Υπήρξε διευθυντής του περιοδικού "Νέα Επιθεώρηση". Δημοσίευσε πολλά δοκίμια, μελέτες, κριτικές και άρθρα για το θέατρο. Από το 1955 ως το 1964 ήταν γενικός διευθυντής του Εθνικού Θεάτρου. Ήταν εκδότης του περιοδικού "Αβγή" (1924), που ήταν το πρώτο κυπριακό λογοτεχνικό περιοδικό.
Αινησίδημος

Ο Αινησίδημος ή Αινεσίδημος που αναφέρεται και ως Αινησίδημος της Κνωσού ή ο Κνώσιος (1ος αι. π.Χ.) ήταν Σκεπτικός φιλόσοφος από την Κνωσό που δίδαξε στην Αλεξάνδρεια στους χρόνους του Κικέρωνα. Ο Αινησίδημος επανέλαβε τις αρνήσεις του κατά των στωικών υιοθετώντας την «πυρρώνειον σκέψιν» (σκεπτικήν αγωγήν) στην Αλεξάνδρεια του 1ου αι.
Όμιλος Τράπεζας Πειραιώς

Ο Όμιλος Τράπεζας Πειραιώς είναι το δίκτυο εταιριών με πυρήνα την Τράπεζα Πειραιώς. Τον Δεκέμβριο του 2020 είχε 484 καταστήματα στην Ελλάδα και περίπου 16 στο εξωτερικό. Εχει παρουσία σε 3 χώρες : Γερμανία Ελλάδα, Ουκρανία. Ο Όμιλος απασχολεί 11.345 ανθρώπους.

Η Τράπεζα Πειραιώς είναι εισηγμένη στο Χρηματιστήριο Αθηνών ().
Σηθ Μπαρνς Νίκολσον

Ο Σηθ Μπαρνς Νίκολσον (αγγλικά: Seth Barnes Nicholson) (12 Νοεμβρίου 1891 - 2 Ιουλίου 1963) ήταν Αμερικανός αστρονόμος.

Ο Νίκολσον γεννήθηκε στο Σπρίνγκφιλντ του Ιλινόι και μεγάλωσε σε φάρμα. Σπούδασε στο Πανεπιστήμιο του Drake, όπου άρχισε να ενδιαφέρεται για την Αστρονομία.
Το 1914, στο Αστεροσκοπείο Λικ του Πανεπιστημίου της Καλιφόρνιας, ενώ παρατηρούσε τον δορυφόρο Πασιφάη του Δία που είχε ανακαλυφθεί πρόσφατα, ανακάλυψε ένα νέο δορυφόρο, τη Σινώπη, του οποίου ο υπολογισμός της τροχιάς του ήταν η διδακτορική του διατριβή το 1915.

Πέρασε ολόκληρο τον εργασιακό του βίο στο Αστεροσκοπείο του όρους Γουίλσον, όπου ανακάλυψε τρεις δορυφόρους του Δία: τη Λυσιθέα και την Κάρμη το 1938 και την Ανάγκη το 1951, καθώς και ένα Τρωικό αστεροειδή, τον 1647 Μενέλαο, και υπολόγισε τις τροχιές πολλών κομητών, καθώς και του Πλούτωνα. Οι δορυφόροι που ανακάλυψε είχαν τις ονομασίες «Δίας ΙΧ», «Δίας Χ», «Δίας ΧΙ» και «Δίας ΧΙΙ» μέχρι το 1975, οπότε και πήραν τα σημερινά τους ονόματα. Ο ίδιος ο Νίκολσον αρνήθηκε να προτείνει ονόματα.

Η κύρια δουλειά του στο Αστεροσκοπείο του όρους Γουίλσον ήταν η παρακολούθηση της ηλιακής δραστηριότητας με αποτέλεσμα να γράψει, επί δεκαετίες, ετήσιες εκθέσεις σχετικά με τη δραστηριότητα των ηλιακών κηλίδων. Επίσης παρακολουθούσε τις Ηλιακές εκλείψεις για να μπορέσει να μετρήσει τη φωτεινότητα και τη θερμοκρασία του στέμματος του Ήλιου.

Στις αρχές της δεκαετίας του 1920, ο Νίκολσον και ο Edison Pettit έκαναν τις πρώτες συστηματικές υπέρυθρες παρατηρήσεις ουράνιων αντικειμένων. Χρησιμοποίησαν ένα θερμοηλεκτρικό κενό για να μετρήσουν την υπέρυθρη ακτινοβολία και έτσι τη θερμοκρασία της Σελήνης, η οποία τους οδήγησε στη θεωρία ότι η Σελήνη ήταν καλυμμένη με ένα λεπτό στρώμα σκόνης που ενεργεί ως μονωτικό υλικό, καθώς επίσης και τη θερμοκρασία πλανητών, ηλιακών κηλίδων και αστέρων. Οι μετρήσεις θερμοκρασίας κοντινών αστέρων γιγάντων οδήγησε σε μερικούς αρχικούς προσδιορισμούς της διαμέτρου των αστέρων.

Ο Νίκολσον, μαζί με τον αστρονόμο Τζορτζ Χέιλ, έδωσαν το όνομά τους στο "Νόμο Χέιλ-Νίκολσον» σχετικά με την μαγνητική πολικότητα των ηλιακών κηλίδων.
Ευρωπαϊκό Πρωτάθλημα Καλαθοσφαίρισης Ανδρών Κ-20 2013

Το Ευρωπαϊκό Πρωτάθλημα Καλαθοσφαίρισης Ανδρών Κ-20 2013 είναι η 16η διοργάνωση που διοργάνωσε η FIBA. Διοργανώτρια ήταν η Εσθονία και όλοι οι αγώνες έγιναν στο Τάλιν στο διάστημα 9-21 Ιουλίου 2013. Πρωταθλήτρια αναδείχθηκε η Ιταλία.
Σπήλιος Πασαγιάννης

Ο Σπήλιος Πασαγιάννης (1874 - 6 Δεκεμβρίου 1910) ήταν Έλληνας συγγραφέας.
Σελίμ Α΄

Ο Σελίμ Α΄ γνωστός ως "Γιαβούζ" (= σκληρός) ("I. Selim", 10 Οκτωβρίου 1470 - 22 Σεπτεμβρίου 1520) ήταν ο ένατος σουλτάνος της Οθωμανικής Αυτοκρατορίας, ο οποίος βασίλευσε από το 1512 μέχρι το 1520. Έγινε γνωστός εξαιτίας της πολύ μεγάλης επέκτασης της Οθωμανικής Αυτοκρατορίας, ιδιαίτερα με την κατάκτηση του Χαλιφάτου των Μαμελούκων του Καΐρου την περίοδο 1516-1517, που περιλάμβανε τη Συριοπαλαιστίνη, τη Χετζάζη, την Αίγυπτο, τριπλασιάζοντας την έκταση της αυτοκρατορίας. Με αυτό το τρόπο η καρδιά του αραβικού κόσμου πέρασε στον έλεγχο των Οθωμανών, οι οποίοι έγιναν η κυρίαρχη δύναμη στην περιοχή και στον ισλαμικό κόσμο. Ο Σελίμ ήταν ο πρώτος Οθωμανός σουλτάνος που έλαβε το τίτλο του χαλίφη του Ισλάμ.
Κώστας Μαλάμος

Ο Κώστας Μαλάμος (Αλεξάνδρεια, 1913 –20 Μαρτίου 2007) ήταν Έλληνας ζωγράφος και χαράκτης. Ήταν παντρεμένος με την επίσης ζωγράφο Ιωάννα Μητσέα και απέκτησαν ένα παιδί, την Έφη.
Βαλεντίνα Μονέττα

H Βαλεντίνα Μονέττα ("Valentina Monetta", Άγιος Μαρίνος, 1 Μαρτίου 1975) είναι τραγουδίστρια από τον Άγιο Μαρίνο. Έχει χαρακτηριστεί ως Βασίλισσα της Eurovision διότι ειναι η μόνη γυναίκα που κατάφερε να εκπροσωπήσει τη χώρα της 3 φορές συνεχόμενα (2012, 2013, 2014) και 4 φορές συνολικά (συμπεριλαμβανομένης και της πιο πρόσφατης συμμετοχής της το 2017). Το 2014 εκπροσώπησε για πρώτη φορά τον Άγιο Μαρίνο στον τελικό, ερμηνεύοντας το τραγούδι "Maybe (Forse)", καταλαμβάνοντας την 24η θέση.
Τζώρτζης Μολφέτας

Ο Τζώρτζης Μολφέτας (πραγματικό όνομα Γεώργιος, Αργοστόλι, 1871 – Αθήνα, 2 Ιουλίου 1916) ήταν σατιρικός ποιητής, εκδότης και μουσικός από την Κεφαλονιά.
Ελισαβέτιος Μαρτινέγκος

Ο Ελισαβέτιος Μαρτινέγκος (1832 - 3 Δεκεμβρίου 1885) ήταν Επτανήσιος ποιητής, γιος της Ελισάβετ Μουτζάν-Μαρτινέγκου. Αναφέρεται και με το όνομα Ισαβέλειος Μαρτινέγκος. Στην πατρίδα του τον φώναζαν με το χαϊδευτικό "Ζαμπελάκης".

Έλαβε σπουδαία μόρφωση και ανάμεσα στους δασκάλους του ήταν ο ιερέας Κωστόπουλος.

Εξέδωσε την αυτοβιογραφία της μητέρας του, με τίτλο "Η μήτηρ μου. Αυτοβιογραφία της κυρίας Ελισάβετ Μουτζάν-Μαρτινέγκου" (Αθήναι 1881). Ωστόσο, η δημοσίευση εκείνη έγινε με περικοπές και ο Ελισαβέτιος δεν κατάφερε να δημοσιεύσει και όσα έργα η ίδια ενέκρινε στην αυτοβιογραφία της. Έτσι, η μητέρα του παρέμενε σχεδόν άγνωστη ως τη δεκαετία του 1940.
Το 1956, την αυτοβιογραφία της Ελισάβετ, που είναι και το μόνο έργο της που διασώθηκε, επιμελήθηκε και δημοσίευσε ο ιστορικός και συγγραφέας Κ. Πορφύρης, καθώς όλα τα σωζόμενα χειρόγραφα της Ελισάβετ (που είχε σώσει ο Κονόμος) είχαν καεί στους μεγάλους σεισμούς στα Επτάνησα, το 1953.
Νίκος Καρύδης

Ο Νίκος Καρύδης (1917 − 14 Δεκεμβρίου 1984) ήταν Έλληνας ποιητής της πρώτης μεταπολεμικής γενιάς και ιδρυτής των εκδόσεων «Ίκαρος» από κοινού με τους Αλέκο Πατσιφά και Μάριο Πλωρίτη. Πολλά ποιήματά του έχουν μελοποιηθεί από τον Μάνο Χατζιδάκι και τον Γιάννη Σπανό.
Δημήτριος Ταγκόπουλος

Ο Δημήτριος Ταγκόπουλος ήταν Έλληνας πεζογράφος, θεατρικός συγγραφέας και εκδότης (Ύδρα 1860 – 21 Μαρτίου 1926). Αν και εργάστηκε στον χώρο της δημοσιογραφίας, διακρίθηκε πιο πολύ ως λογοτέχνης, κριτικός και θεατρικός συγγραφέας. Γνωστότατο είναι το περιοδικό "Νουμάς", που ο ίδιος εξέδωσε.
Foot in Mouth

Το Foot in Mouth είναι ένα live άλμπουμ από το πανκ ροκ συγκρότημα Green Day. Κυκλοφόρησε στις 29 Ιουνίου 1996 στην Ιαπωνία από την Reprise. Τα τραγούδια έχουν ηχογραφηθεί στην Φλόριντα (2, 4, 6-8, 10), στην Πράγα (11), στη Στοκχόλμη (1, 3, 5) και στο Τόκιο(9).
Το άλμπουμ έχει 6 τραγούδια από το Dookie, 3 από το Kerplunk, 1 από το 39/Smooth και 2 από το Insomniac.
Το Welcome to Paradise ηχογραφήθηκε αρχικά για το Kerplunk και ηχογραφήθηκε ξανά για το Dookie. Έφτασε στο νούμερο 45 των ιαπωνικών charts.
Diabolus in Musica

Diabolus in Musica είναι ο τίτλος του έβδομου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Ιούνιο του 1998 μέσω της δισκογραφικής εταιρείας "American Records".
Ραλλού Μάνου

Η Ραλλού Μάνου (1915 - 15 Οκτωβρίου 1988) ήταν Ελληνίδα χορογράφος, που ίδρυσε το Ελληνικό Χορόδραμα
Ολυμπιακό Στάδιο Τορίνου

Το Ολυμπιακό Στάδιο Τορίνου (ιταλ.: Stadio Olimpico di Torino), γνωστό και ως Κομουνάλε, είναι ένα ποδοσφαιρικό γήπεδο στο Τορίνο της Ιταλίας και είναι έδρα της Τορίνο ΦΚ, ενώ για ένα διάστημα ήταν έδρα της Γιουβέντους.
Η Φωνή του Πόθου

Η ταινία Η Φωνή του Πόθου (Πρωτότυπος τίτλος: Baby Doll), γνωστό και ως Η Κουκλίτσα είναι δραματική κωμωδία παραγωγής 1956, σε σκηνοθεσία Ελία Καζάν και σε σενάριο Τένεσι Ουίλιαμς (βασισμένο σε μονόπρακτο του ίδιου με τίτλο "27 Wagons Full of Cotton"). Πρωταγωνιστές της ταινίας είναι οι Καρλ Μάλντεν, Κάρολ Μπέικερ και Ίλαϊ Γουάλακ.

Το έντονο σεξουαλικό ύφος της ταινίας, προκάλεσε αντιδράσεις στους κύκλους της Καθολικής Εκκλησίας, η οποία τάχθηκε κατά της προβολή της κάτι το οποίο είχε ως αποτέλεσμα να απαγορευτεί η ευρεία της διανομή. Παρόλα αυτά η ταινία έλαβε αναγνώριση από τους κριτικούς του κινηματογράφου, έκανε καλές εισπράξεις και προτάθηκε για πολλά βραβεία. Ο Ελία Καζάν έλαβε τη Χρυσή Σφαίρα Σκηνοθεσίας και η ταινία έλαβε τέσσερις υποψηφιότητες για βραβείο Όσκαρ, μεταξύ των οποίων και για Όσκαρ Α' Γυναικείου Ρόλου για την Κάρολ Μπέικερ, καθώς και τέσσερις υποψηφιότητες για βραβείο BAFTA, όπου ο Ίλαϊ Γουάλακ βραβεύτηκε ως καλύτερος πρωτοεμφανιζόμενος.

Η ταινία έδωσε το όνομα σε ένα νέου είδους κομπινεζόν του οποίου το σχέδιο ήταν εμπνευσμένο από εκείνο που φοράει η Μπέικερ στην αρχή της ταινίας, το γνωστό σε όλους ως μπέιμπι ντολ.
Orgasmatron

Orgasmatron είναι ο τίτλος του έβδομου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 9 Αυγούστου 1986 σε μορφή δίσκου βινυλίου μέσω της δισκογραφικής εταιρείας "GWR Records". Στις 28 Μαρτίου 2006 εκδόθηκε σε μορφή διπλού CD, με το δεύτερο μέρος της έκδοσης να περιλαμβάνει τη ζωντανή εμφάνιση του συγκροτήματος στις 13 Οκτωβρίου 1984 στο Γιάρμουθ.
Ιωάννης Παναγιωτίδης

Ο Ιωάννης Παναγιωτίδης του Νικολάου (Καπνόφυτο Σερρών, 1936 - 20 Απριλίου 1991) ήταν Έλληνας πολιτικός, βουλευτής Σερρών με τη ΝΔ μέχρι το θάνατό του.
Θοργαμά

Θοργαμά, πρόσωπο της Βίβλου τρίτος γιος του Γαμέρ και εγγονός του Ιάφεθ του βιβλικού γενάρχη των Ευρωπαίων αδελφός του του Ασχανάζ και του Ριφάθ, ο γενάρχης των Ινδοευρωπαίων του Καυκάσου : των Γεωργιανών, των Αρμενίων και των Τούρκων. Ο Ιουδαίος ιστορικός του 1ου αιώνα Φλάβιος Ιώσηπος τον αναφέρει σαν γενάρχη των Φρυγών, ο Άγιος Ιππόλυτος και ο Ευσέβιος ο Καισαρείας τον αναφέρουν σαν γενάρχη των Αρμενίων. Σύμφωνα με τις Ιουδαϊκές παραδόσεις θεωρείται γενάρχης των Τουρκικών φυλών μέσω των γιων του, την καταγωγή των Τούρκων από τον Θοργαμά καταγράφει αναλυτικά ο Ιουδαίος βασιλιάς της Τουρκικής φυλής των Χαζάρων Ιωσήφ μπεν Ααρών.
thumb|right|350px|Thogarma(Armenians)
Κωστής Κοτζιάς

Ο Κωστής Κοτζιάς (Αθήνα, 1921 – Μόσχα, 5 Νοεμβρίου 1979) ήταν Έλληνας πεζογράφος και θεατρικός συγγραφέας. Το πιο γνωστό από τα έργα του είναι ο "Καπνισμένος Ουρανός", που έγινε και τηλεοπτική σειρά στην ΕΡΤ το 1985. Ήταν αδερφός του επίσης λογοτέχνη Αλεξάνδρου Κοτζιά.
Αρταξίας Β΄ της Αρμενίας

Ο Αρταξίας Β΄ της Αρμενίας ήταν βασιλιάς της Αρμενίας (34 – 20 π.Χ.) και μέλος της βασιλικής δυναστείας των Αρταξιαδών.

Ήταν γιος και διάδοχος του βασιλιά της Αρμενίας Αρταβάσδου Β΄. Πήρε το όνομα του προ-προπάππου του ιδρυτή της δυναστείας των Αρταξιαδών Αρταξία Α΄. Ο Αρταξίας Β΄ είχε άλλα δύο μικρότερα αδέλφια: τον Τιγράνη ο οποίος τον διαδέχθηκε ως Τιγράνης Γ΄ και μια μικρότερη αδελφή, η οποία παντρεύτηκε τον βασιλιά της Καππαδοκίας Αρχέλαο.

Όταν ο Ρωμαίος στρατηγός Μάρκος Αντώνιος επιτέθηκε στην Αρμενία, συνέλαβε αιχμάλωτο τον πατέρα τού Αρταξία, Αρτάβασδο Β΄, και τον μετέφερε στην Αλεξάνδρεια της Αιγύπτου (34 π.Χ.). Τρία χρόνια αργότερα, ο πατέρας του εκτελέστηκε, ύστερα από διαταγή της βασίλισσας της Αιγύπτου Κλεοπάτρας (31 π.Χ.). Ο Αρταξίας Β΄ κατάφερε να κερδίσει τον θρόνο της Αρμενίας χάρη στην υποστήριξη τού συμμάχου τού βασιλιά των Πάρθων Φραάτη Δ΄, ο οποίος τον βοήθησε να ανακαταλάβει τα εδάφη του. Τότε ο Αρταξίας έγινε ορκισμένος εχθρός της Ρώμης. Υπερβολικά βίαιος και σκληρός, έσφαξε όλες τις ρωμαϊκές φρουρές στην Αρμενία και όλους τους Ρωμαίους εμπόρους, που περνούσαν από το έδαφος της χώρας του. 

Έγινε εξαιρετικά μισητός για τη βιαιότητά του ακόμη και στο εσωτερικό της χώρας του. Ο μικρότερος αδελφός του Τιγράνης, ο οποίος ζούσε 10 χρόνια στη Ρώμη, συμφώνησε με τον αυτοκράτορα Οκταβιανό Αύγουστο να τον ανατρέψουν. Ο Αύγουστος έστειλε τον θετό του γιο Τιβέριο, μετέπειτα αυτοκράτορα, ως επικεφαλής στρατού στην Αρμενία, μαζί με τον Τιγράνη. Πριν φθάσουν οι Ρωμαίοι στη χώρα, μια ανακτορική συνωμοσία ανέτρεψε και δολοφόνησε τον Αρταξία και ο Τιγράνης ανακηρύχθηκε νέος βασιλιάς.
Γιώργος Βακιρτζής

Ο Γιώργος Βακιρτζής (1923 - 31 Ιανουαρίου 1988) ήταν Έλληνας ζωγράφος του 20ού αιώνα. Ήταν καλλιτεχνικός διευθυντής της Σκούρας Φιλμς και συνεργάστηκε επίσης με τη Φίνος Φιλμς και τουριστικές υπηρεσίες Γνωστό του έργο είναι η σειρά "Μονόλογοι" (παρουσιάστηκε το 1986).
Άγγελος Τανάγρας

Ο Άγγελος Τανάγρας (πραγματικό όνομα: Άγγελος Ευαγγελίδης, Αθήνα, 7 Μαρτίου 1877 - 3 Φεβρουαρίου 1971) ήταν Έλληνας ψυχοφυσιολόγος, ο ιδρυτής (1923) της πρώτης εταιρείας ψυχικών ερευνών στην Ελλάδα. Θεωρείται από πολλούς "πατέρας της ελληνικής παραψυχολογίας".
Θεοφάνης Κακριδής

Ο Θεοφάνης Κακριδής (Τρίκαλα Κορινθίας 1869 - 1 Αυγούστου 1929) ήταν Έλληνας φιλόλογος, καθηγητής του Πανεπιστημίου Αθηνών. Ανάμεσα στα έργα του είναι και η σχολική γραμματική της λατινικής, που ο ίδιος έγραψε για τα σχολεία.

Ειδικεύτηκε στη λατινική φιλολογία. Σπούδασε στο Πανεπιστήμιο Αθηνών υπό τον Κωνσταντίνο Σ. Κόντο, και εν συνεχεία απέκτησε ειδίκευση στη λατινική φιλολογία στη Γερμανία. Δίδαξε ως υφηγητής στο Πανεπιστήμιο Αθηνών και αργότερα έγινε τακτικός καθηγητής λατινικής φιλολογίας. 

Δημοσίευσε αρκετές επιστημονικές εργασίες αλλά και μελέτες, που δημοσιεύτηκαν σε ξενόγλωσσα περιοδικά. Πέθανε από πνιγμό. Γιος του ήταν ο Ιωάννης Κακριδής και εγγονός του ήταν ο Φάνης Κακριδής.
Φιλιμπέρ Ζακ Μελότ

Ο Φιλιμπέρ Ζακ Μελότ (αγγλικά: Philibert Jacques Melotte) (29 Ιανουαρίου 1880 - 30 Μαρτίου 1961) ήταν Βρετανός αστρονόμος του οποίου οι γονείς είχαν μεταναστεύσει από το Βέλγιο,εξ ων και το γαλλικό του όνομα. Γεννήθηκε στο Κάμντεν Τάουν του Λονδίνου στην Αγγλία.

Ανακάλυψε ένα δορυφόρο του πλανήτη Δία, την Πασιφάη, το 1908. Η οποία μέχρι το 1975 είχε μόνο την ονομασία "Δίας VIII".

O Φιλιμπέρ Ζακ Μελότ ονόμασε με μία παραλλαγή του ονόματός του τον αστεροειδή 676 Μελίττα, τον μοναδικό που ανακάλυψε. Το όνομά του αστεροειδούς είναι στην πραγματικότητα η αττική μορφή της ελληνικής λέξης μέλισσα, αλλά η ομοιότητά του με το όνομα του Μελότ δεν είναι τυχαία.
Νικόλαος Κρασαδάκης

Ο Νικόλαος Κρασαδάκης (1899- 31 Ιουλίου 1971) ήταν Έλληνας πολιτικός του 20ού αιώνα, βουλευτής, υπουργός και δήμαρχος Ηρακλείου.
Never Say Die!

Never Say Die! είναι ο τίτλος του όγδοου στούντιο δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε το Σεπτέμβριο του 1978 μέσω της δισκογραφικής εταιρείας "Vertigo" στην Ευρώπη και της Warner Bros. στην Αμερική.
Μιχαήλ Ρωμανός

Ο Μιχαήλ Ρωμανός (24 Αυγούστου 1967) είναι Έλληνας εικαστικός καλλιτέχνης, μουσειολόγος και επιμελητής εκθέσεων.

Έχει επιμεληθεί εκθέσεις υπό την αιγίδα των υπουργείων Πολιτισμού, Τουρισμού και Εξωτερικών,<ref name="Ιστοσελίδα: Medvoi365, 23/4/2009">Ιστοσελίδα: Medvoi365, 23/4/2009</ref><ref name="Site: in2Life, 18/11/2008">Site: in2Life, 18/11/2008</ref> ενώ μέσα από τα έργα του περνάει το μήνυμα της επιστροφής των μαρμάρινων γλυπτών του Παρθενώνα στην Ελλάδα και γι αυτό το λόγο αγωνίζεται με την τέχνη του, να ευαισθητοποιήσει όλο και μεγαλύτερο φάσμα ανθρώπων, φιλότεχνων και μη, ως προς τη διάδοση του στόχου αυτού.
Tune In, Tokyo...

To Tune In, Tokyo..., (γνωστό ως Live Explosion 3 στην Ιαπωνία) είναι ένα live άλμπουμ από το πανκ ροκ συγκρότημα Green Day που κυκλοφόρησε στις 9 Οκτωβρίου 2001, αρχικά μόνο στην Ιαπωνία. Ηχογραφήθηκε στα πλαίσια της περιοδείας προώθησης του Warning στην Ιαπωνία το Μάρτιο του 2001. Έφτασε στο νούμερο 29 των ιαπωνικών charts. Όλα τα τραγούδια, εκτός του "King for a Day" (Nimrod), προέρχονται από το Warning.
Ένωση Αποστόλου Παύλου

Η Ένωση Αποστόλου Παύλου είναι ένα αθλητικό ποδοσφαιρικό σωματείο στον νομό Ημαθίας με έδρα το Μακροχώρι του πρώην Δήμου Αποστόλου Παύλου.
Ολυμπιακό Μουσείο

thumb|right|250px|Το Ολυμπιακό Μουσείο
Το Ολυμπιακό Μουσείο (γαλλικά: "Musée olympique") βρίσκεται στη Λωζάνη της Ελβετίας και φιλοξενεί μόνιμα και προσωρινά εκθέματα σχετικά με τον αθλητισμό και το Ολυμπιακό κίνημα. Με περισσότερα από 10.000 αντικείμενα, το μουσείο θεωρείται το μεγαλύτερο αρχείο για τους Ολυμπιακούς Αγώνες στον κόσμο και ένα από τα σημαντικότερα τουριστικά αξιοθέατα της Λωζάνης, με περισσότερους από 250.000 επισκέπτες το χρόνο. 

Το Ολυμπιακό Μουσείο και το Ολυμπιακό Πάρκο (ένας κήπος με αγάλματα ανάμεσα στο μουσείο και τη λίμνη της Γενεύης) βρίσκονται στην περιοχή Ούτσι. H έδρα της Διεθνούς Ολυμπιακής Επιτροπής βρίσκεται στην περιοχή Βίντι (δυτικά του Ούτσι).

Το μουσείο ιδρύθηκε στις 23 Ιουνίου 1993, μεε πρωτοβουλία του Χουάν Αντόνιο Σάμαρανκ, ο οποίος ήταν τότε πρόεδρος της Διεθνούς Ολυμπιακής Επιτροπής. Ο Μεξικανός αρχιτέκτονας Πέδρο Ραμίρες Βάσκες, μέλος της ΔΟΕ, και ο Ζαν Πιερ Καχέν ήταν υπεύθυνοι για το σχέδιο. Το μουσείο ανακηρύχθηκε Ευρωπαϊκό Μουσείο της Χρονιάς για το 1995.

Το Ολυμπιακό Μουσείο περιβάλλεται από ένα πάρκο που περιέχει μεγάλο αριθμό έργων τέχνης σχετικά με τον αθλητισμό. Από τα πιο αξιοσημείωτα έργα είναι "Ο Αμερικάνος Αθλητής" του Γάλλου γλύπτη Ογκίστ Ροντέν, "Οι Ποδοσφαιριστές" της Νίκι ντε Σαντ Φαλέ και πολλά άλλα.
Θεόδωρος Ντεγιάννης

Ο Θεόδωρος Ντεγιάννης (1926-2006) ήταν ναύαρχος εν αποστρατεία που ηγήθηκε των ελληνικών Ενόπλων Δυνάμεων ως αρχηγός ΓΕΕΘΑ και στη συνέχεια διετέλεσε υπουργός Εθνικής Άμυνας στην υπηρεσιακή κυβέρνηση του Ιωάννη Γρίβα και στην οικουμενική κυβέρνηση του Ξενοφώντα Ζολώτα από τις 12 Οκτωβρίου 1989 ως τις 11 Απριλίου 1990.
Bowling Bowling Bowling Parking Parking

To Bowling Bowling Bowling Parking Parking είναι ένα live άλμπουμ από το πανκ ροκ συγκρότημα Green Day. Κυκλοφόρησε τον Ιούλιο του 1996, αρχικά μόνο στην Ιαπωνία. Τα τραγούδια ηχογραφήθηκαν στην Πράγα (1-3,7), στη Φλόριντα (4), στο Τόκιο (5,6,8). Το άλμπουμ έφτασε στο νούμερο 34 της Αυστρίας και στο νούμερο 42 της Ιαπωνίας.
Γκούσταφ Νάχτιγκαλ

Ο Γκούσταφ Νάχτιγκαλ (γερμ. "Gustav Nachtigal", 1834-1885) υπήρξε Γερμανός εξερευνητής της Αφρικής.
Screaming for Vengeance

Screaming for Vengeance είναι ο τίτλος του όγδοου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Ιούλιο του 1982 μέσω της "Columbia Records". Το 2012, το άλμπουμ επανεκδόθηκε από την "Columbia" σε έκδοση CD και DVD, με το δεύτερο μέρος της κυκλοφορίας να περιλαμβάνει τη βιντεοσκόπηση της ζωντανής εμφάνισης του συγκροτήματος στο Ντεβόρ της Καλιφόρνια, στις 29 Μαΐου 1983.
HD 189733 b

Ο HD 189733 b (ή HD 189733 Ab) είναι εξωπλανήτης που βρίσκεται 64,5 έτη φωτός από τη Γη στον αστερισμό της Αλωπεκούς. Εκπέμπει γαλάζιο φως, η επιφάνειά του έχει θερμοκρασία 1000 βαθμών Κελσίου και οφείλει το χρώμα του σε νέφη σκόνης πυριτίου, που πνέουν με ταχύτητα 7.000 χιλιομέτρων την ώρα. Ανακαλύφθηκε το 2005.
Καρλ Κόνσταντς Βίκτορ Φέλλνερ

Ο Καρλ Κόνσταντς Βίκτορ Φέλλνερ (γερμ. "Karl Konstanz Viktor Fellner", 1807-1866) υπήρξε Γερμανός πολιτικός και τελευταίος δήμαρχος του κρατιδίου της ανεξάρτητης Φρανκφούρτης. Αυτοκτόνησε κατά την κατάληψη της Φρανκφούρτης από την Πρωσία.
Εισβολέας

Ο Ηλίας Παπανικολός (Αθήνα, 12 Φεβρουαρίου 1981), ευρύτερα γνωστός με το καλλιτεχνικό ψευδώνυμο Εισβολέας, είναι Έλληνας ράπερ και στιχουργός. Ο Εισβολέας έχει συνεργαστεί με καλλιτέχνες του χώρου όπως οι Τάκι Τσαν, Γέλως, Ρόδες, Μηδενιστής, Ταραξίας, Υποχθόνιος, DJ ALX, Guru, Στίγμα Νεολαίος, Μικρός Κλέφτης, MC Yinka, Eversor, Hatemost, 12ος Πίθηκος, Pure Form, Κανών και έχει κυκλοφορήσει δισκογραφικά με Άλφα Γάμα, Τιγρέ Σποράκια, Σκοτεινή Πλευρά.
Κοκκινούρης

Ο Κοκκινούρης είναι στρουθιόμορφο πτηνό της οικογενείας των Μυιοθηριδών, που απαντά και στον ελλαδικό χώρο. Η επιστημονική ονομασία του είδους είναι "Phoenicurus phoenicurus" και περιλαμβάνει 2 υποείδη.

Στην Ελλάδα απαντά κυρίως το υποείδος "Phoenicurus phoenicurus samamisicus", αλλά κατά τη μετανάστευση υπάρχει ανάμιξη και με τους πληθυσμούς του ετέρου υποείδους "Phoenicurus phoenicurus phoenicurus".
KM3NeT

KM3NeT είναι το ακρωνύμιο για το Τηλεσκόπιο Νετρίνων κυβικού χιλιομέτρου (Cubic Kilometer Neutrino Telescope), το οποίο αποτελεί μελλοντικό Ευρωπαϊκό έργο υποδομής με σκοπό την έρευνα και θα βρίσκεται στο πυθμένα της Μεσογείου. Το έργο αυτό θα φιλοξενεί το νέας γενιάς τηλεσκόπιο Νετρίνων υπό την μορφή ενός ανιχνευτή Cherenkov, περιστοιχιζόμενο από επιστημονικά μετρητικά όργανα, μέσα σε έναν όγκο μεγαλύτερο των 5 κυβικών χιλιόμετρων, κατανεμημένα σε 3 περιοχές της Μεσόγειου: KM3NeT-Fr (παράκτια της Toulon, Γαλλία), KM3NeT-It (παράκτια του Portopalo di Capo Passero, Σικελία, Ιταλία) και KM3NeT-Gr (παράκτια της Πύλου, Πελοπόννησος, Ελλάδα).

Το KM3NeT θα ψάξει για νετρίνα προερχόμενα από μακρινές αστρονομικές πηγές νετρίνων όπως υπολείμματα υπερκαινοφανών, εκρήξεις ακτίνων γάμμα, εκρήξεις υπερκαινοφανών η και συγκρούσεις αστέρων, ενώ θα αποτελέσει ισχυρότατο εργαλείο στην έρευνα για σκοτεινή ύλη στο σύμπαν. Ο πρωτεύον σκοπός του θα είναι να εντοπίσει νετρίνα από πηγές εντός του γαλαξία μας. Συστοιχίες από χιλιάδες οπτικούς ανιχνευτές θα εντοπίζουν στα βάθη της θάλασσας το αχνό φως από φορτισμένα σωματίδια προερχόμενα από γειτονικές στον ανιχνευτή συγκρούσεις μεταξύ νετρίνων και του νερού ή των βράχων. Η ερευνητική αυτή υποδομή θα στεγάσει επίσης όργανα για άλλες επιστήμες όπως η θαλάσσια βιολογία, η ωκεανογραφία και η γεωφυσική για τη μακροπρόθεσμη και on-line παρακολούθηση του περιβάλλοντος βαθέων υδάτων και του θαλάσσιου βυθού σε βάθος πολλών χιλιομέτρων.

Το πλήρες τηλεσκόπιο νετρίνων θα περιέχει με τη σειρά του 12000 ανθεκτικές στην πίεση γυάλινες σφαίρες που θα συνδέονται με περίπου 600 χορδές - κάθετες δομές με ύψος περίπου ενός χιλιομέτρου. Κάθε γυάλινη σφαίρα θα περιέχει 31 φωτοπολλαπλασιαστές και θα συνδέεται με την ακτή μέσω ενός υψηλού εύρους ζώνης οπτικό δίκτυο. Στην όχθη του κάθε τόπου εγκατάστασης KM3NeT, ένα υπολογιστικό κέντρο θα εκτελεί το πρώτο φιλτράρισμα στα δεδομένα με σκοπό την την εύρεση του σήματος των κοσμικών νετρίνων, πριν από τη διοχέτευση των δεδομένων σε ένα κεντρικό σταθμό δεδομένων για την αποθήκευση και την περαιτέρω ανάλυση από τους επιστήμονες του KM3NeT.
Το 2012, η πρώτη φάση της εφαρμογής του μηχανισμού έρευνας KM3NeT έχει ξεκινήσει με την αναδιαμόρφωση του βυθού στις περιοχές KM3NeT-Fr και KM3NeT-It. Από τις αρχές του 2013, ένα πρωτότυπο ψηφιακό οπτικό συστημα(KM3NeT-DOM) είναι σε λειτουργία στο τηλεσκόπιο ANTARES. Η πρώτη KM3NeT-χορδή αναμένεται να εγκατασταθεί στην περιοχή KM3NeT-It στα τέλη του 2013.

Για το σχεδιασμό του ανιχνευτή νετρίνων, το KM3NeT βασίζεται στην εμπειρία των τριών πιλοτικών έργων στη Μεσόγειο Θάλασσα: τον ανιχνευτή ANTARES, το πείραμα NEMO και το έργο NESTOR. Ο ανιχνευτής ANTARES ολοκληρώθηκε στις 30 Μαΐου 2008, και είναι το μεγαλύτερο τηλεσκόπιο νετρίνων στο βόρειο ημισφαίριο.

Στο νότιο ημισφαίριο, στην Ανταρκτική, το παρατηρητήριο νετρίνων IceCube είναι ήδη σε λειτουργία. Μαζί, το IceCube και το KM3NeT θα παρατηρούν τον πλήρη ουράνιο θόλο και θα σχηματίζουν ένα παγκόσμιο παρατηρητήριο νετρίνων.
Τιγράνης Δ΄ της Αρμενίας

Ο Τιγράνης Δ΄ της Αρμενίας ήταν ο τελευταίος βασιλιάς της Αρμενίας από τη Δυναστεία των Αρταξιαδών (10 – 2 π.Χ.). Ήταν 
γιος και διάδοχος του βασιλιά της Αρμενίας Τιγράνη Γ΄, είχε μια ετεροθαλή αδελφή, την Ερατώ την οποία παντρεύτηκε, σύμφωνα με ελληνιστικό έθιμο της εποχής, για να διατηρηθεί η καθαρότητα της δυναστείας.

Γεννήθηκε και μεγάλωσε στη Ρώμη, την εποχή που εκεί ήταν εξόριστος ο πατέρας του (30 – 20 π.Χ.). Με την Ερατώ απέκτησαν μια κόρη, η οποία παντρεύτηκε τον βασιλιά της Ιβηρίας Φαρασμάνη Α΄ και έγινε μητέρα του βασιλιά της Ιβηρίας Μιθριδάτη Α΄. Ο Τιγράνης Δ΄ και η Ερατώ εξελίχθηκαν σε φανατικούς αντιρωμαίους βασιλείς. Ο Ρωμαίος ιστορικός του 4ου αιώνα Σέξτος Ρούφος επιβεβαιώνει, ότι την εποχή του δημιουργήθηκε στην Αρμενία έντονο κλίμα φανατισμού εναντίον των Ρωμαίων. Ο Οκταβιανός Αύγουστος συμφώνησε με τον βασιλιά των Πάρθων Φραάτη Ε΄ για την συγκυβέρνηση της Αρμενίας. Όταν οι Αρμένιοι ευγενείς κάλεσαν για βασιλιά τον Φραάτη Ε΄, ο Τιγράνης Δ΄ αναγκάστηκε να δηλώσει την υποταγή του στη Ρώμη. Οι Αρμένιοι, έντονα δυσαρεστημένοι από την στροφή του Τιγράνη Δ΄ υπέρ της Ρώμης, τον δολοφόνησαν (2 π.Χ.) και ο Αύγουστος τοποθέτησε νέο βασιλιά της Αρμενίας τον Αριοβαρζάνη απόγονο του Μιθριδάτη της Παρθίας και της αδελφής τού βασιλιά της Αρμενίας Αρταβάσδη Β΄, που ήταν παππούς του Τιγράνη Δ΄. 

Τα νομίσματα της εποχής του εμφανίζουν τον Τιγράνη Δ΄ πάντα με μακριά γενειάδα, μαζί με την αδελφή και σύζυγό του Ερατώ, με την οποία συμβασίλευε.
Παναΐτ Ιστράτι

Ο Παναΐτ Ιστράτι ("Panait Istrati", μερικές φορές αναφέρεται και ως "Panaït Istrati", 10 Αυγούστου 1884 – 16 Απριλίου 1935) ήταν Ρουμάνος συγγραφέας και λογοτέχνης που έγραφε στα γαλλικά και στα ρουμανικά, και αποκλήθηκε «ο Μαξίμ Γκόρκι των Βαλκανίων».
Ερατώ της Αρμενίας

Η Ερατώ της Αρμενίας από τη Δυναστεία των Αρταξιαδών ήταν βασίλισσα της Αρμενίας, σύζυγος δύο βασιλέων (10 – 2 π.Χ. και 6 – 12 μ.Χ.). Την πρώτη φορά παντρεύτηκε τον ετεροθαλή αδελφό της Τιγράνη Δ΄ και τη δεύτερη τον μακρινό της εξάδελφο από τη δυναστεία των Ηρωδιανών Τιγράνη Ε΄, εγγονό του Ηρώδη Α΄ του Μεγάλου. 

Γεννήθηκε και μεγάλωσε στη Ρώμη, τη δεκαετία που ο πατέρας της ήταν αιχμάλωτος των Ρωμαίων (30 – 20 π.Χ.), μετά από την εκτέλεση του παππού της Αρταβάσδη Β΄ στην Αλεξάνδρεια της Αιγύπτου ύστερα από διαταγή της Κλεοπάτρας. Το όνομά της το πήρε από την ομώνυμη αρχαία ελληνική μούσα.

Κόρη του βασιλιά της Αρμενίας Τιγράνη Γ΄, διαδέχθηκε τον πατέρα της με τον γάμο της με τον ετεροθαλή αδελφό της Τιγράνη Δ΄ (10 π.Χ.), σύμφωνα με ελληνιστικό έθιμο της εποχής προκειμένου να διατηρηθεί η καθαρότητα της δυναστείας. Με τον ετεροθαλή αδελφό της Τιγράνη Δ΄ απέκτησε μια κόρη, η οποία παντρεύτηκε τον βασιλιά της Ιβηρίας Φαρασμάνη Α΄ και τρεις γιους, ανάμεσά τους τον Μιθριδάτη Α΄ διάδοχο του πατέρα τού στον θρόνο της Ιβηρίας. Η Ερατώ και ο Τιγράνης Δ΄ ήταν φανατικοί αντιρωμαίοι μονάρχες, δημιουργώντας έντονο κλίμα στους Αρμένιους υπηκόους τους εναντίον της Ρώμης, όπως μας πληροφορεί ο Ρωμαίος ιστορικός του 4ου αιώνα Σέξτος Ρούφος. Όταν τελικά ο σύζυγός της δήλωσε υποταγή στον Οκταβιανό Αύγουστο, δολοφονήθηκε και η Ερατώ αναγκάστηκε να παραιτηθεί από τον θρόνο. Ο Αύγουστος τοποθέτησε διάδοχό τους στον θρόνο της Αρμενίας τον Αριοβαρζάνη, απόγονο τού Μιθριδάτη τής Παρθίας και της αδελφής τού βασιλιά της Αρμενίας Αρταβάσδη Β΄, παππού της Ερατώς. Τα χρόνια που η Ερατώ ήταν εξόριστη, στην Αρμενία κυβέρνησε ο Αριοβαρζάνης (2 π.Χ. – 4 μ.Χ.) και στην συνέχεια ο γιος και διάδοχός του Αρταβάσδης Γ΄ (4 – 6 μ.Χ.). 

Μετά τη δολοφονία του Αρταβάσδη Γ΄ (6 μ.Χ.), ο Οκταβιανός Αύγουστος όρισε βασιλιά της Αρμενίας τον Τιγράνη Ε΄ από τη δυναστεία των Ηρωδιανών, εγγονό του Ηρώδη του Μεηάλου, γιο του Αλεξάνδρου και της Γλαφύρας, κόρης του βασιλιά της Καππαδοκίας Αρχέλαου. Ο νέος βασιλιάς Τιγράνης Ε΄ είχε συγγενικές σχέσεις με την δυναστεία των Αρταξιαδών, καθώς η μητέρα τής Γλαφύρας ήταν κόρη τού βασιλιά της Αρμενίας Αρταβάσδη Β΄, έτσι ήταν εξαδέλφη της Ερατούς. Η Ερατώ παντρεύτηκε σε δεύτερο γάμο τον νέο βασιλιά, γιο της εξαδέλφης της και με αυτό τον τρόπο έγινε, για δεύτερη φορά, βασίλισσα της Αρμενίας. Το ζευγάρι ανατράπηκε το 12 μ.Χ. και από τότε δεν υπάρχουν άλλες πληροφορίες γι' αυτήν.
Ο Δρόμος του Ατλαντικού Ωκεανού

Ο Δρόμος του Ατλαντικού Ωκεανού είναι ένα τμήμα με μήκος 8,3 χλμ. στη Νορβηγία, που βρίσκεται στο χωριό "Henningsvær" και ενώνει τα νησάκια της περιοχής, συνδέοντας τις πόλεις "Molde" και "Kristiansund". Στο νορβηγικό εθνικό οδικό δίκτυο είναι ενταγμένος ως "Εθνική οδός 64". Ο δρόμος διασχίζει το αρχιπέλαγος της Νορβηγικής Θάλασσας, με μια σειρά από 12 γέφυρες, που όλες στηρίζονται σε διαδοχικές νησίδες. Είναι ένας δρόμος στον ωκεανό, όπως λένε οι ντόπιοι, και προσφέρει αξέχαστες εμπειρίες. Πολλοί είναι αυτοί που διασχίζουν το δρόμο για τη μοναδική αίσθηση που προσφέρει. Ωστόσο, στο μέσο μιας καταιγίδας τα πράγματα γίνονται πιο επικίνδυνα, καθώς η οργή της φύσης ξεσπά στον αυτοκινητόδρομο. Υπάρχουν αρκετές πιθανότητες να παρατηρήσει κάποιος φάλαινες ή φώκιες καθώς διασχίζει τον δρόμο. Μάλιστα έχει ανακηρυχθεί και η καλύτερη διαδρομή με αυτοκίνητο.
God Hates Us All

God Hates Us All είναι ο τίτλος του όγδοου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Σεπτέμβριο του 2001 μέσω της δισκογραφικής εταιρείας "American Records".
Fear of the Dark

Το Fear of the Dark είναι ο ένατος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου και CD στις 11 Μαΐου 1992 μέσω της δισκογραφικής εταιρείας "ΕΜΙ" στην Ευρώπη και της "Epic" στην Αμερική.

Το 1995, επανεκδόθηκε σε μορφή διπλού CD, το οποίο περιείχε επτά επιπλέον κομμάτια.
Θανάσης Αλευράς

Ο Θανάσης Αλευράς (Ιωάννινα, 14 Ιουνίου 1979-) είναι Έλληνας ηθοποιός.
Αριοβαρζάνης Β΄ της Ατροπατηνής

Ο Αριοβαρζάνης Β΄ της Ατροπατηνής ή Αριοβαρζάνης της Αρμενίας ήταν βασιλιάς της Ατροπατηνής Μηδίας και υποτελής στους Ρωμαίους βασιλιάς της Αρμενίας. Ορίστηκε βασιλιάς της Αρμενίας από τον Ρωμαίο αυτοκράτορα Οκταβιανό Αύγουστο (2 π.Χ. – 4 μ.Χ.) μετά τη δολοφονία του βασιλιά της Αρμενίας Τιγράνη Δ΄ τελευταίου βασιλιά από τη Δυναστεία των Αρταξιδών. Γιος και διάδοχος του βασιλιά της Ατροπατηνής Μηδίας Αρταβάσδη Α΄ και της Αθηναΐδος από τη δυναστεία της Κομμαγηνής, γεννήθηκε και μεγάλωσε στο βασίλειο του πατέρα του στη Μηδία Ατροπατηνή. Μετά τη δολοφονία του βασιλιά της Αρμενίας Τιγράνη Δ΄ (2 π.Χ.) ο Ρωμαίος αυτοκράτορας Οκταβιανός Αύγουστος τον επέλεξε νέο βασιλιά της Αρμενίας λόγω του ότι καταγόταν από την αδελφή του βασιλιά της Αρμενίας Αρταβάσδη Β΄. Έφτασε στην Αρμενία με την συνοδεία του θετού γιου του Αυγούστου Γάιου Καίσαρα. Οι Αρμένιοι ευγενείς αρνήθηκαν να τον αναγνωρίσουν ως βασιλιά λόγω της ξένης καταγωγής του. Ο Γάιος και ο Αριοβαρζάνης κατάφεραν με την βοήθεια του Ρωμαϊκού στρατού να υποτάξουν τους δυσαρεστημένους ευγενείς, ο Αριοβαρζάνης εγκαταστάθηκε στην νέα του πρωτεύουσα Αρταγκίρα. Τον διαδέχθηκε ο γιος του Αρταβάσδης Γ΄.
The World Needs a Hero

Το The World Needs a Hero είναι το ένατο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε το Μάιο του 2001 μέσω της "Sanctuary Records".
Αρταβάσδης Γ΄ της Αρμενίας

Ο Αρταβάσδης Γ΄ της Αρμενίας ή Αρταβάσδης Β΄ της Ατροπατηνής ήταν υποτελής στους Ρωμαίους βασιλιάς της Αρμενίας και της Ατροπατηνής Μηδίας (4 – 6 μ.χ.), ήταν γιος και διάδοχος του βασιλιά της Αρμενίας και της Ατροπατηνής Μηδίας Αριοβαρζάνη Β΄. Σύντομα έγινε πολύ αντί-δημοφιλής μονάρχης λόγω της αυταρχικότητας του με αποτέλεσμα να δολοφονηθεί από τους υπηκόους του. Στην Ατροπατηνή Μηδία τον διαδέχθηκε ο ξάδελφος του Αρτάβανος, στην Αρμενία ο Ρωμαίος αυτοκράτορας Οκταβιανός Αύγουστος όρισε βασιλιά τον πρίγκιπα Τιγράνη εγγονό του Ηρώδη του μέγα από την οικογένεια των Ηρωδιανών. Έχουν σωθεί πολλά νομίσματα από την εποχή της βασιλείας του Ελληνικής μορφής που τον παριστάνουν υποτελή του Ρωμαίου αυτοκράτορα.
Στέφανος Δάφνης

Ο Στέφανος Δάφνης (Άργος, 1882 - Αθήνα, 14 Ιουλίου 1947) ήταν Έλληνας ποιητής, θεατρικός συγγραφέας και δημοσιογράφος. Το πραγματικό του ονοματεπώνυμο ήταν Θρασύβουλος Ζωιόπουλος.
Νίκος Καρβούνης

Ο Νίκος Καρβούνης (Ιθάκη, 1880 - Αθήνα, 17 Φεβρουαρίου 1947) ήταν Έλληνας δημοσιογράφος, λόγιος και συγγραφέας.
Παύλος Μαθιόπουλος

Ο Παύλος Μαθιόπουλος (1876 - 12 Οκτωβρίου 1956) ήταν βραβευμένος Έλληνας ζωγράφος και ακαδημαϊκός. Ασχολήθηκε με την κρητιδογραφία.
Μάχη του Πασεντάλε

thumb|250px|Αεροφωτογραφία της περιοχής της μάχης πριν και μετά την μάχη.
Η Μάχη του Πασεντάλε, γνωστή και ως Μάχη της Φλάνδρας ή Τρίτη Μάχη της Υπρ, διεξάχθηκε περί τον Ιούλιο του 1917 μεταξύ των Βρετανικών δυνάμεων υπό τον στρατηγό και αρχηγό του Γενικού Επιτελείου, σερ Ντάγκλας Χέιγκ και των Γερμανικών Δυνάμεων. Η Φλάνδρα βρίσκονταν στα βόρεια του Βελγίου σε μία αρκετά μεγάλη εκτεταμένη περιοχή, ενώ η μάχη πήρε το όνομα της από το ύψωμα της Πασεντάλε (Passchendaele).
Συνεταιριστική Τράπεζα Χανίων

Η Συνεταιριστική Τράπεζα Χανίων είναι μια ελληνική συνεταιριστική τράπεζα που ιδρύθηκε το 1995.
Ο Όμιλος της Συνεταιριστικής Τράπεζας Χανίων απασχολεί συνολικά 206 άτομα με σύμβαση εξαρτημένης εργασίας, ενώ το σύνολο του δικτύου καταστημάτων αριθμεί 23 μονάδες.
Απόστολος Μελαχρινός

Ο Απόστολος Μελαχρινός (Βραΐλα Ρουμανίας, 1880 - Αθήνα, 22 Ιουνίου 1952) ήταν Έλληνας λυρικός ποιητής. Χρησιμοποίησε το λογοτεχνικό ψευδώνυμο Κλήμης Πορφυρογέννητος. Υπήρξε επίσης μεταφραστής και πεζογράφος. Υπήρξε ο πρώτος γραμματέας της Εταιρείας Ελλήνων Λογοτεχνών (1934).
Γλαφύρα

Η Γλαφύρα (περ. 35 π.Χ. – 7 π.Χ.) από τη Δυναστεία του Αρχέλαου ήταν Ελληνίδα πριγκίπισσα της Καππαδοκίας, που παντρεύτηκε τον Αλέξανδρο Α΄, γιο του Ηρώδη Α΄ του Μεγάλου από την Ηρωδιανή Δυναστεία.
Μεσαρίτικο άλογο

Το Μεσαρίτικο άλογο (γνωστό και ως Κρητικό άλογο) είναι ένα μικρόσωμο, ελαφρύ σχετικά άλογο, που εκτρέφεται κυρίως στην πεδιάδα της Μεσαράς στην Κρήτη.
Πωλ Λαφάργκ

Ο Πωλ Λαφάργκ ("Paul Lafargue") (15 Ιανουαρίου 1842 - 26 Νοεμβρίου 1911) ήταν Γάλλος επαναστάτης, μαρξιστής, σοσιαλιστής, δημοσιογράφος, κριτικός λογοτεχνίας, πολιτικός συγγραφέας και ακτιβιστής. Πέρασε το μεγαλύτερο μέρος της ζωής του στη Γαλλία, με κάποιες περιόδους στην Αγγλία και την Ισπανία. Ήταν ενεργός αγωνιστής της Κομμούνας του Παρισιού, ιδρυτικό μέλος των τμημάτων της Γαλλίας, της Ισπανίας και της Πορτογαλίας, αρχηγός της Δεύτερης Διεθνούς και ένας από τους ιδρυτές του Γαλλικού Εργατικού Κόμματος (POF) το 1879. Ήταν γαμπρός του Καρλ Μαρξ καθώς παντρεύτηκε την κόρη του Λώρα και είναι περισσότερο γνωστός για το έργο του "Το δικαίωμα στην τεμπελιά".
Τιγράνης Ε΄ της Αρμενίας

Ο Τιγράνης Ε΄ της Αρμενίας (16 π.Χ.  – 36 μ.Χ.) ήταν Ιουδαίος πρίγκιπας από την Ηρωδιανή Δυναστεία, που διετέλεσε βασιλιάς της Αρμενίας υποτελής στους Ρωμαίους. Ο Τιγράνης ήταν γιος του Αλέξανδρου Α΄ (γιου του Ηρώδη Α΄ του μεγάλου), που εκτελέστηκε από τον πατέρα του (7 π.Χ.) και της Γλαφύρας, κόρης του Αρχέλαου τελευταίου Έλληνα βασιλιά της Καππαδοκίας. Ορίστηκε από τον Ρωμαίο Αυτοκράτορα Οκταβιανό Αύγουστο υποτελής βασιλιάς της Αρμενίας (6 – 12 μ.Χ.) μετά τη δολοφονία του προηγούμενου βασιλιά Αρταβάσδη Γ΄ από εξεγερμένους ευγενείς.
Defenders of the Faith

Defenders of the Faith είναι ο τίτλος του ένατου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Ιανουάριο του 1984 μέσω της "Columbia Records". Το 2001, το άλμπουμ επανεκδόθηκε από την "Columbia" σε έκδοση CD από την "Columbia" με δύο επιπλέον κομμάτια, το ακυκλοφόρητο ""Turn On Your Light" και το "Heavy Duty / Defenders Of The Faith"" από την εμφάνιση τους στο Λονγκ Μπιτς της Καλιφόρνια, στις 5 Μαΐου 1984.
Παρθενόπη Μπουζούρη

Η Παρθενόπη Μπουζούρη είναι Ελληνίδα ηθοποιός. Γεννήθηκε στην Ξάνθη. Σπούδασε Γεωπονία στο Αριστοτέλειο Πανεπιστήμιο Θεσσαλονίκης και θέατρο στη Σχολή Βεάκη. Είναι ιδρυτικό μέλος του Θεάτρου Δωματίου. Διδάσκει υποκριτική και αυτοσχεδιασμό.
Awesome as Fuck

Το Awesome as Fuck (τυποποιημένο ως Awesome ως F ** k ή Awesome ως **** στο εξώφυλλο) είναι ένα live album από την αμερικανική πανκ ροκ μπάντα Green Day. Το άλμπουμ κυκλοφόρησε στις 22 Μαρτίου του 2011 μέσω της Reprise Records. Το άλμπουμ αποτελείται από κομμάτια που ηχογραφήθηκαν την περίοδο της περιοδείας για την υποστήριξη του 21st Century Breakdown. Περιλαμβάνει ένα DVD από μια συναυλία που έλαβε μέρος στο Saitama Super Arena της Σαϊτάμα στην Ιαπωνία. Είναι επίσης διαθέσιμο σε Blu-ray Disc.
Μαντάν

Το Μαντάν βρίσκεται στην βόρεια Αρμενία στην επαρχία Λορί στο Αλαβερντί. Ιδρύθηκε το 1752 από Έλληνες. Οι κάτοικοί της ήταν αρχιμεταλλουργοί που κατάγονταν από την περιοχή της Αλύβης (Αργυρούπολη) και της Τραπεζούντος του Πόντου. Πληθυσμιακά, οι ελληνικές οικογένειες υπερτερούσαν φανερά, καθώς υπήρχαν και ελάχιστες οικογένειες Αρμενίων και μουσουλμάνων. Τους προσκάλεσε ο βασιλιάς της Γεωργίας Ηρακλής Β' εξαιτίας της εξειδίκευσής τους στη μεταλλουργία. Στο Μαντάν υπήρχαν ορυχεία χαλκού και ένα μεγάλο χυτήριο χαλκού. 

Η κοινότητα είχε τέσσερις ορθόδοξες εκκλησίες, δύο εκτός οικισμού, τον Άγιο Ιωάννη, την Αγία Βαρβάρα και δύο εντός, τον Άγιο Γεώργιο καθώς και μια της οποίας ειναι άγνωστο σε ποιον ήταν αφιερωμένη και ήταν η μόνη που ήταν εσωτερικά αγιογραφιμένη (στα χρόνια της Σοβιετικής Ένωσης κατεστράφηκαν οι αγιογραφίες και η εκκλησία μετατράπηκε σε κινηματογράφο). 

Στο Μαντάν μιλούσαν την ποντιακή διάλεκτο του ιδιώματος Χαλδίας. Είχαν 3 Ελληνικά σχολείά μέχρι της αρχές της δημιουργίας της πρώην Ε.Σ.Σ.Δ, ρωσικό σχολείο αλλά και αρμενικό. Διέθετε γηροκομείο και νοσοκομείο έως ότου το εργοστάσιο μεταφέρθηκε στο Αλαβερντί. 

Το Μαντάν είναι μια από τα επτά ελληνικές κοινότητες στην Αρμενία, οι οποίες είναι: το Μαντάν, το Σαμλούγ, η Αχτάλα, το Γιαγντάν, τα Κογόσεα, το Χανκαβάν (Μιχάηλοφκα) και η Μεχμανά η οποία υπάγεται στο θύλακα του Αρτάχ. 

Το Μαντάν σήμερα 

Το Μαντάν σήμερα είναι σε κατάσταση ερήμωσης καθώς η πλειοψηφία των κτηρίων είναι υπό καταστροφή. Οι εναπομένοντες κάτοικοί είναι ολίγοι Έλληνες ηλικιωμένοι καθώς και λιγοστές οικογένειες Αρμενίων, οι οποίες εγκαταστάθηκαν στη κοινότητα ύστερα από την μεγάλη παλιννόστηση των Ελλήνων της πρώην Ε.Σ.Σ.Δ.. Έλληνες από το Μαντάν που εγκαταστάθηκαν στην Έλλαδα κατοικούν κυρίως στη Θεσσαλονίκη, στις Σέρρες, στη Ξάνθη και στην Αλεξανδρούπολη.
Κλειστό Γυμναστήριο Αμαλιάδας

Το Κλειστό Γυμναστήριο Αμαλιάδας είναι κομμάτι του αθλητικού συγκροτήματος της πόλης της Αμαλιάδας Ηλείας.

Εγκαινιάστηκε το 1987, μαζί με άλλα δύο όμοια γήπεδα στη Μεγαλόπολη και την Αταλάντη. Αρχικά διέθετε μόνο μία κερκίδα στη βόρεια πλευρά του, ενώ στις αρχές της δεκαετίας του 2000 έγινε προσθήκη ενός νέου τμήματος στη νότια πλευρά του γυμναστηρίου. 

Έχει φιλοξενήσει παιχνίδια ομίλων της τελικής φάσης του Ευρωμπάσκετ Γυναικών 2003, την τελική φάση του Πανευρωπαϊκού Παίδων (U16) 2004, του Πανευρωπαϊκού Εφήβων (U18) 2006, καθώς και πολλά παιχνίδια της τελικής φάσης του Πανευρωπαϊκού Εφήβων (U18) 2008. Την ίδια χρονιά η διοργανώτρια αρχή του πρωταθλήματος της Α1 Εθνικής Κατηγορίας Ανδρών επέλεξε το γυμναστήριο για τη διεξαγωγή του All Star Game Ανδρών, λίγους μόνο μήνες μετά από καταστροφικές πυρκαγιές που έπληξαν τον νόμο. Τέλος, έχει φιλοξενήσει το Final Eight Κυπέλλου Ελλάδας Πετοσφαίρισης Ανδρών το 2005-06. 

Στο γήπεδο εδρεύουν σήμερα ο Α.Σ. Κόροιβος Αμαλιάδας, ενώ είχε προσωρινά φιλοξενήσει το 2004-05 τον Ιωνικό Νέας Φιλαδέλφειας.

Στο ίδιο συγκρότημα βρίσκεται το Στάδιο Αμαλιάδας, κολυμβητήριο, βοηθητικό κλειστό και δύο βοηθητικά γήπεδα ποδοσφαίρου. Ανήκει στον Δήμο Ήλιδας μέσω του Ν.Π.Δ.Δ. "ο Ηλείος".
Οδυσσέας Εσκιτζόγλου

Ο Οδυσσέας Εσκιτζόγλου (Πειραιάς 3 Μαΐου 1932 - Πειραιάς 26 Αυγούστου 2018) ήταν Έλληνας ιστιοπλόος, που αναδείχθηκε χρυσός Ολυμπιονίκης στους Ολυμπιακούς Αγώνες της Ρώμης το 1960.
Ιωάννης Ξανθάκης

Ο Ιωάννης Ξανθάκης (Γύθειο, 1904 - Αθήνα, 9 Ιουλίου 1994) ήταν Έλληνας μαθηματικός και αστρονόμος. Χρημάτισε υπουργός Γεωργίας στο πρώτο μισό της δεκαετίας του ' 60. Μεταξύ άλλων, καθιέρωσε και το μάθημα των πιθανοτήτων στις μαθηματικές σπουδές.
Αριστείδης Παγκρατίδης

Ο Αριστείδης Παγκρατίδης (1940 - 16 Φεβρουαρίου 1968) κατηγορήθηκε από τις αστυνομικές αρχές της Θεσσαλονίκης ως ο υπαίτιος μιας σειράς δολοφονικών και ληστρικών επιθέσεων σε ζευγάρια στην περιοχή του δάσους του Σέιχ Σου το 1959. 

Συνελήφθη τον Δεκέμβριο του 1963 ύστερα από την επίθεσή του σε 12χρονη τρόφιμο του ορφανοτροφείου «Μέγας Αλέξανδρος», δικάστηκε τον Οκτώβριο του 1964 και καταδικάστηκε σε εννέα χρόνια φυλάκιση. Κατά την διάρκεια των ανακρίσεων ομολόγησε ότι αυτός ήταν ο διαβόητος «Δράκος του Σέιχ Σου» , δικάστηκε τον Φεβρουάριο του 1966 καταδικάστηκε σε θάνατο "ως άτομο επικίνδυνο για τη δημόσια ασφάλεια" και δυο χρόνια αργότερα, στις 16 Φεβρουαρίου του 1968 εκτελέστηκε στον τόπο που εγκλημάτισε, στο δάσος του Σέιχ Σου. 

Ο Παγκρατίδης γρήγορα ανακάλεσε την ομολογία του, ισχυρίστηκε ότι ελήφθη κατόπιν ψυχολογικών πιέσεων και σωματικής βίας και μέχρι τη στιγμή της εκτέλεσής του παρέμεινε σταθερός υποστηρίζοντας την αθωότητά του. Έκτοτε και μέχρι σήμερα, το αν ήταν αθώος ή ένοχος, παραμένει αμφισβητούμενο, με τους περισσότερους να υποστηρίζουν τελικά ότι ήταν αθώος.
Ραμέλ Κάρι

Ο Ραμέλ Κάρι (Μπρούκλιν, 17 Απριλίου 1980), είναι Αμερικανός πρώην καλαθοσφαιριστής. Έχει ύψος 1,92 μ., βάρος 91 κιλά και αγωνιζόταν στη θέση του σούτινγκ γκαρντ και του πόιντ γκαρντ (κόμπο γκαρντ).
Ντούλα Μουρίκη

Η Ντούλα Μουρίκη (Αμπελόκηποι Αιγιαλείας, 17 Ιουνίου 1934 - 25 Νοεμβρίου 1991) ήταν Ελληνίδα πανεπιστημιακός. Υπήρξε η πρώτη γυναίκα καθηγήτρια της Αρχιτεκτονικής Σχολής στην Ιστορία της τέχνης. Έγινε γνωστή και από τον αγώνα της για τη διάσωση της βυζαντινής κληρονομιάς στην Ελλάδα. Τιμήθηκε με πολλές διακρίσεις, μεταξύ των οποίων και το "βραβείο Χέρντερ" (1987) από το Πανεπιστήμιο της Βιέννης.
Λιτλ Αμπάκο

Το Λιτλ Αμπάκο (Αγγλικά: "Little Abaco Island") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Με έκταση 559 τ.χλμ. είναι το έκτο μεγαλύτερο νησί των Μπαχαμών, μετά το Βόρειο Άντρος, το Γκρέιτ Ινάγκουα, το Νότιο Άντρος, το Γκραντ Μπαχάμα και το Γκρέιτ Αμπάκο.
Γκρέιτ Αμπάκο

Το Γκρέιτ Αμπάκο (Αγγλικά: "Great Abaco Island") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Με έκταση 1.144 τ.χλμ. είναι το πέμπτο μεγαλύτερο νησί των Μπαχαμών, μετά το Βόρειο Άντρος, το Γκρέιτ Ινάγκουα, το Νότιο Άντρος και το Γκραντ Μπαχάμα και έχει πληθυσμό 16.692 κατοίκους (2000). Κύριος οικισμός του νησιού είναι το Μαρς Χάρμπουρ με 6.283 κατοίκους.
On the Radio

To On the Radio είναι ένα live άλμπουμ από το αμερικάνικο πανκ ροκ συγκρότημα Green Day. Κυκλοφόρησε την Πρωτοχρονιά του 2012 από την Smokin'. Περιέχει κομμάτια από τα τρία πρώτα άλμπουμ της μπάντας, 39/Smooth, Kerplunk και Dookie. Ηχογραφήθηκε το 1992 από τον ραδιοφωνικό σταθμό WFMU του Νιου Τζέρσεϊ. Έχει κυκλοφορήσει πολλές φορές σε μορφή bootleg, με την πιο γνωστή κυκλοφορία να ονομάζεται Radio Daze.